ພະສັນຕະປາປາ Francis ຊົງ​ຢ້ຽມຢາມ​ ອາ​​ລ​ເບ​ເນຍ ເປັນເວລາໜຶ່ງມື້ (ວີດີໂອ)
ພະອົງ​ຈະຊົງ​ພົບ​ປະກັບ​ ປະທານາທິບໍດີ​ອາ​ລ​ເບ​ເນຍ ທ່ານ Bujar Nishani ​ແລະມີ​ກຳນົດ​ ທີ່​ຈະ​​ໄປ​ຢ້ຽມຢາມ​ ພວກ​ເດັກ​ກຳພ້ານຳ ນອກຈາກປະກອບພິທີທາງສາສະໜາກາງແຈ້ງ.
ພະສັນຕະປາປາ Francis ຊົງກຳລັງຢ້ຽມຢາມ ປະເທດ ອາລເບເນຍ ຊຶ່ງເປັນເທື່ອທຳອິດ ທີ່ພະອົງສະເດັດປະພາດ ປະເທດນຶ່ງໃນຢູໂຣບທີ່ຢູ່ນອກປະເທດອີຕາລີ ຜູ້ນຳສາສະໜາໂຣມັນ ຄາທໍລິກ ທີ່ມີສາວົກຈຳນວນ ໜຶ່ງຕື້ຄົນ ໃນໂລກ ຈະຊົງປະກອບພິທີທາງສາສະໜາກາງແຈ້ງ ຢູ່ທີ່ຈະຕຸລັດ Mother Teresa ໃນນະຄອນຫລວງ Tirana ໃນລະຫວ່າງການ ຢ້ຽມຢາມເປັນເວລາໜຶ່ງມື້ໃນວັນອາທິດມື້ນີ້ ພະອົງຍັງຈະຊົງ ພົບປະກັບປະທານາທິ ບໍດີອາລເບເນຍ ທ່ານ Bujar Nishani ແລະ ມີກຳນົດ ທີ່ຈະໄປຢ້ຽມຢາມພວກເດັກກຳພ້ານຳ ພະສັນຕະປາປາ Francis ໄດ້ກ່າວ ໃນລະຫວ່າງການເດີນທາງ ໄປຍັງປະເທດອາລເບເນຍ ວ່າ ປະເທດນ້ອຍໆແຫ່ງນັ້ນ ໄດ້ ອາລເບເນຍ ເຄີຍເປັນລັດຄອມມິວນິສ ແລະ ດຽວນີ້ ໄດ້ເປັນແບບຢ່າງຂອງການຢູ່ຮ່ວມກັນ ລະຫວ່າງ ຄຣິສຕຽນກັບມຸສລິມ ຮູບພາບອັນໃຫຍ່ໂຕ ຂອງບັນດານັກບວດຄາທໍລິກ ແລະ ແມ່ຊີ ຜູ້ທີ່ໄດ້ຖືກປະຫັດປະຫານ ພາຍໃຕ້ລັດທິຄອມມິວນິສ ໄດ້ຖືກແຂວນໄວ້ຢູ່ຕາມທ້ອງຖະໜົນໃຫຍ່ ທີ່ເນັ່ງໄປຫາຈັດຕຸລັດ Mother Teresa ການກັບຄືນມາຂອງສາສະໜາຄາທໍລິກ ຢູ່ໃນອາລເບເນຍນັ້ນ ສ່ວນນຶ່ງແມ່ນເປັນ ຍ້ອນຄວາມເຫລື້ມໄສໃນໂຕແມ່ຊີ Mother Teresa ຜູ້ທີ່ເກີດຢູ່ມາເຊໂດເນຍໃນປັດຈຸບັນນີ້ ແຕ່ມີເຊື້ອສາຍອາລເບເນຍ